sp. zn.: 8708/2025/RŽP/29735/JL Zverejnené dňa: 10.07.2025

 **Informácia o začatí správneho konania**

Mestská časť Bratislava–Petržalka ako príslušný orgán ochrany prírody v súlade s § 82 ods. 7 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon č. 543/2002 Z. z.ˮ) a podľa § 18 ods. 3 zákona č. 71/1967 Zb. o správnom konaní (ďalej len „zákon č. 71/1967 Zb.ˮ) v znení neskorších predpisov týmto

 oznamuje

 začatie správneho konania, podľa § 47 ods. 3 zákona č. 543/2002 Z. z., na základe žiadosti, Mestská časť Bratislava - Ružinov požiadala v súlade s § 69 ods. 3 zákona č.543/2002 Z. z. o ochrane prírody a krajiny v znení neskorších predpisov (ďalej len „zákon OPK“) Okresný úrad Bratislava o určenie mestskej časti, ktorá má vykonať konanie o vydanie súhlasu na výrub 11 ks drevín rastúcich na pozemku reg. „C“ KN s par. č. 9380/1, 9370, 9380/9, 9384/1, 15306/16, 15306/35 v k.ú. Nivy. Dôvodom výrubu je zlý zdravotnyý stav, nakoľko ohrozujú zdravie a majetok obyvateľov okolitých bytových domov.

 Združenie s právnou subjektivitou, ktorého predmetom činnosti je najmenej jednej rok ochrana prírody a krajiny (§ 2 ods. 1 zákona č. 543/2002 Z. z.), môže písomne oznámiť svoj záujem byť zúčastnenou osobou v konkrétnom začatom správnom konaní a to v lehote do 5 pracovných dní od zverejnenia tejto informácie, pričom uvedie názov združenia, sídlo, identifikačné číslo organizácie, meno a priezvisko osoby oprávnenej konať v jeho mene a pripojí stanovy, ktoré preukazujú, že jeho predmetom činnosti je ochrana prírody a krajiny (§ 82 ods. 3 a 6 zákona č. 543/2002 Z. z.).

Oznámenie musí byť doručené písomne v listinnej podobe na Miestny úrad Mestskej časti Bratislava-Petržalka, referát životného prostredia, Kutlíkova 17, 851 02 Bratislava, alebo v elektronickej podobe alebo ústne do zápisnice v lehote určenej správnym orgánom. Lehota začína plynúť dňom nasledujúcim po dni, kedy bola informácia o konkrétnom začatom konaní zverejnená.

Upozorňujeme, že podanie urobené v elektronickej podobe bez autorizácie podľa osobitného predpisu o elektronickej podobe výkonu verejnej moci (napr. na adresu: Jaroslav.Levik@petrzalka.sk) je potrebné do troch pracovných dní doplniť buď v listinnej podobe, alebo v elektronickej podobe autorizované podľa osobitného predpisu o elektronickej podobe výkonu verejnej moci (do elektronickej schránky Mestská časť Bratislava-Petržalka na www.slovensko.sk), alebo ústne do zápisnice. Správny orgán na dodatočné doplnenie podania nevyzýva.